stanford-oval/wikipedia huggingface dataset:
Tukaani (käyttöjärjestelmä)
Eroavaisuudet Slackwareen

Mahdollisuus asentaa suoraan FTP/HTTP-lähteestä.
Kehittyneempi paketinhallintajärjestelmä, jossa on tuki LZMA-pakkaukselle. (30 prosenttia tehokkaampi kuin gzip)
Vakaa versio mahtuu yhdelle CD:lle.
Mahdollisimman tuoreet ohjelmaversiot sekä monia ohjelmistoja, joita ei Slackwaren mukana tule; toisaalta Tukaanissa ei ole kaikkia Slackwaren mukana tulevia paketteja.
Parannuksia turvallisuuteen. Tukaani on oletuksena mahdollisimman turvallinen.
Aiheesta muualla

Tukaanin kotisivut
Tukaanin wiki (Arkistoitu – Internet Archive)
Northern Lights

| Oulu Northern Lights |
| --- | --- |

Seura
Perustettu:  1982
Aikaisemmat nimet:  Arctic Bears, Revontulet
Kotikenttä:  Castrenin urheilukeskus
Kaupunki:  Oulu
Miesten sarjataso:  I-divisioona
Naisten sarjataso:  I-divisioona
Värit:                
Miesten päävalmentaja:  Perttu Hyttinen
Naisten päävalmentaja:  Jyrki Seppälä
Mitalit
SM-pronssi:  1 (1990)
Spagettimalja:  2 (1983, 1998)
Infobox OKNimi-testi OK: 
Seuran alkuperäinen logo.
Northern Lights on vuonna 1982 perustettu amerikkalaista jalkapalloa päälajinaan pitävä oululainen urheiluseura. Sen nimeksi otettiin aluksi Arctic Bears, mutta myöhemmin se vaihdettiin Revontuliksi, joka myöhemmin kääntyi englannin kielelle nykyiseen muotoonsa. Amerikkalaisen jalkapallon lisäksi lajeina ovat lippupallo ja cheerleading.
Edustusjoukkue

Seuran edustusjoukkue nousi heti perustamisen jälkeen vuodeksi 1984 Vaahteraliigaan, jossa joukkue pelasi vaihtelevalla menestyksellä yhtäjaksoisesti vuoteen 1993. Seuraavat kaudet menivät 1. divisioonassa, kunnes vuonna 1998 Northern Lights nousi jälleen liigaan. Menestys sarjassa oli heikkoa, ja vuonna 2003 seura päätti luopua sarjapaikasta ja keskittyä juniorityöhön. Parhaaksi sijoitukseksi jäi vuoden 1990 SM-pronssi. Yhden 2. divisioonakauden jälkeen joukkue nousi kaudeksi 2008 takaisin 1. divioonaan kaadettuaan 2. divisioonan finaalissa Vaasa Vikingsin. Joukkueen kotikenttänä toimii Castrenin kenttä.
Kaudella 2008 Northern Lights sijoittui 1. divisioonassa kolmannelle tilalle. Kaudella 2008 Lightsissa nähtiin pitkästä aikaa ulkomaisia vahvistuksia, joita olivat kanadalainen Jesse Card ja saksalainen Lawrence Williams.
Kaudelle 2009 Northern Lights palkkasi päävalmentajaksi yhdysvaltalaisen Cade Ackleyn. Vahvistuksina nähtiin pelinrakentaja Daniel Millus (Texas Southern Tigers) ja puolustuksen takakentällä Stacey Thomas (Texas Southern Tigers, Buffalo Bills). 
Kaudella 2009 Northern Lights oli runkosarjan toinen. Pudotuspeleissä joukkue eteni loppuotteluun saakka, häviten ottelun kuitenkin 31-17.
Kaudelle 2010 Northern Lights nimesi päävalmentajaksi coloradolaisen Damon Waren. Pelaajavahvistuksena jatkaa FS Stacey Thomas.
Kausi 2010 Northern Lights eteni uudelleen spagettimaljaan, mutta hävisi ottelun 38-13. Ottelun tulokseen vaikutti voimakkaasti Lightsin pelinrakentajan Mackeyn loukkaantuminen heti 2.neljänneksen alussa.
Kaudelle 2011 Northern Lights nousi takaisin Vaahteraliigaan. SAJL tarjosi Lightsille Vaahteraliigapaikkaa Tampere Saintsin siitä
luovuttua. Northern Lights palkkasi päävalmentajakseen Scott Prestonin Arkansas Tech Universitystä. Muutaman Vaahteraliigakauden jälkeen Northern Lights palasi I-divisioonaan. Kaudella 2014 joukkue ajoi sisään uusia pelaajia ja sijoittui I-divisioonassa pudotuspelien ulkopuolelle.
Kaudelle 2023 naisjoukkue kohosi uudelleen Vaahteraliigaan pelaamaan. Northern Lightsin naiset olivat voittaneet I-divisioonan toistamiseen.
Juniorit

Northern Lightin juniorityö on laajentunut huomattavasti. Revontulet osallistuu SAJL:n
järjestämiin juniorisarjoihin U9-, U11-, U13-, U15- ja U17-juniori tasoilla. Kaikissa juniorisarjoissa pelataan varusteet päällä.
Saavutukset

Naiset I-divisioonan mestaruus 2021 sekä 2022
Naiset I-divisioonan 3. sija 2020
Naiset II-divisioonan mestaruus 2018
Naiset SM-pronssia 2015
Naiset SM-pronssia 2014
Naiset SM-kultaa 2012
Naiset SM-pronssia 2011
Miehet SM-pronssia 1990
C-juniorit (U17) SM-hopea 2009
D-juniorit (U15) SM-hopea 2010
D-juniorit (U15) SM-hopea 2011
C-juniorit (U17) I-divisioona mestaruus 2013
C-juniorit (U17) 7vs7 SM-kulta 2014
C-juniorit (U17) 7vs7 SM-hopea 2015
Aiheesta muualla

Seuran kotisivut
| n k Amerikkalaisen jalkapallon I-divisioona |
| --- | --- |
Joukkueet (2025):  Bulldogs  Cowboys  Jaguars  Northern Lights  Spartans 
| n k Oulun urheilu |
| --- | --- |
Urheilupaikat:  Castrenin kenttä  Heinäpään jalkapallohalli  Heinäpään urheilukeskus  Iinatin moottoriurheilukeskus  Kisakangas  Linnanmaan jäähalli  Linnanmaan liikuntahalli  Lintulan urheilukeskus  Ouluhalli  Oulun jäähalli  Oulun uimahalli  Oulun urheilutalo  Äimäraution ravirata  Raatin liikuntakeskus  Raatin stadion  Raksilan pesäpallostadion  Sankivaaran golfkenttä  Virpiniemi 
Urheiluseurat:  AC Oulu  Haukiputaan Heitto  Haukiputaan Pallo  IFK Uleåborg  Jalkapalloseura Hercules  Jalkapalloseura Iltatähti  K&C  Kellon Lyönti  Kellon Työväen Urheilijat  Kiekko-Oulu  Kiimingin Kiekko-Pojat  KISE  Kuivasjärven Aura  Laivakankaan Futis Klubi  Laser HT  Lentopalloseura Etta  Lintulammen Palloseura  FC NETS  Merikoski SBT  Northern Lights  Oulun Floorball Club  Oulun Harrastefutis  Oulun Hiihtoseura  Oulun Jalkapalloklubi  Oulun Jousimiehet  Oulun Judokerho  Oulun kendoseura Hokufuu  Oulun Kärpät  Oulun Lippo  Oulun Luistelukerho  Oulun Luistinseura Jalkapallo  Salibandy  Oulun Merenkävijät  Oulun Naisfutis  Oulun NMKY  FC Oulun Pallo  Oulun Palloseura Jalkapallo  Jääpallo  Oulun Purjehdusseura  Oulun Pyrintö  Oulun Rotuaarin Pallo  Oulun Tarmo  Oulun Työväen Palloilijat  Oulun Työväen Pursiseura  Oulun Uinti  Oulujoen Kiekko  Oulunsalon Pallo  Oulunsalon Vasama  Pateniemen Vesa  ProSki Oulu  RB-Oulu  SK Pohjantähti  SS Rankat Ankat  Sun Volley Oulu  Taekwon-Do Akatemia  Telemark Team  Team FC Uleåborg  Tervarit  Villan Pojat  Yli-Iin Naseva  Ylikiimingin Nuijamiehet 
Urheilutapahtumat:  Oulu Ocean Race  Oulun Tervahiihto
Vilho Väyrynen

| Vilho Väyrynen |
| --- | --- |
 Vilho Väyrynen vuonna 1960
Suomen sisäasiainministeri
 Fagerholmin II hallitus 3.3.1956–26.5.1957  
Suomen oikeusministeri
 Fagerholmin II hallitus 3.3.1956–1.5.1956  
Kansanedustaja
 22.7.1948–19.2.1962  
Ryhmä/puolue:  SDP
Vaalipiiri:  Lappi
Henkilötiedot
Syntynyt: 12. maaliskuuta 1912 Kemijärvi
Kuollut: 23. maaliskuuta 2000 (88 vuotta) Rovaniemi
Ammatti:  juristi
Vilho Ferdinand Valdemar Väyrynen (12. maaliskuuta 1912 Kemijärvi – 23. maaliskuuta 2000 Rovaniemi) oli suomalainen juristi ja poliitikko, joka toimi SDP:n kansanedustajana 1948–1962, sisäministerinä 1956–1957 ja oikeusministerinä 1956. Väyrynen jätti valtakunnanpolitiikan saatuaan tuomion valtakunnanoikeudessa niin sanotussa Kätilöopiston jutussa vuonna 1961.
Elämä > Nuoruus

Vilho Väyrysen vanhemmat olivat Oulussa syntynyt suutarimestari Antti Väyrynen (1880-1962) ja kemijärveläinen Hilda Susanna Kujala (1889-1968). Kirjoitettuaan ylioppilaaksi Oulun lyseosta 1932 hän opiskeli matematiikkaa ja lakitiedettä Helsingin yliopistossa. Hänen opintonsa katkesivat talvisodan sytyttyä, jonka aikana Värynen toimi komppanianpäällikkönä Sallan rintamalla. Jatkosodassa hän oli aluksi jalkaväessä ja pioneerijoukoissa, kunnes hänet siirrettiin esikuntatehtäviin kapteeniksi ylennettynä. Jatkosodan aikana 1943 Väyrynen suoritti myös yhtä tenttiä vailla olleen ylemmän oikeustutkinnon. Jatkosodan päätyttyä Väyrynen osallistui vielä Lapin sotaan. Varatuomarin arvon hän sai 1946. Sotien jälkeen Väyrynen toimi Tornion tuomiokunnan notaarina 1945–1946. Varatuomarin arvon saatuaan hän perusti 1946 Rovaniemelle asianajotoimiston yhdessä itseoppineen asioitsijan Johan Emil Pyttysen kanssa.
Elämä > Politiikassa

Väyrynen liittyi Rovaniemen Sosialidemokraattiseen Työväenyhdistykseen 1938. SDP:n maaseutusiipeä edustanut Väyrynen lukeutui sotien jälkeen puolueensa Väinö Tanneria tukeneeseen enemmistöön. Hän oli myös lähellä asevelisosialisteja. Vuonna 1948 Väyrynen liittyi Sosialidemokraattisiin Lakimiehiin ja samana vuonna hänet valittiin myös eduskuntaan. Vuonna 1956 Väyrysestä tuli Fagerholmin II hallituksen sisäasiainministeri. Hän hoiti myös oikeusministerin tehtäviä kahden kuukauden ajan, ennen kuin varsinainen oikeusministeri Arvo Helminen nimitettiin. Väyrynen oli oikeusministerinä yleislakon aikana. Pääministeri Fagerholmin tavoin hän pyrki maltillisuuteen ja väkivaltaisuuksien välttämiseen, mikä puolestaan herätti arvostelua liiallisesta pehmeydestä. Lakon jälkeen Väyrynen oli jäsenenä viisihenkisessä ministerivaliokunnassa, joka tutki lakon aikaisia laittomuuksia.
Elämä > Valtakunnanoikeudessa

Vuonna 1960 joukko ministereitä ja virkamiehiä joutui syytteeseen, kun Helsingin Kätilöopiston rakennustöiden urakoitsijaksi oli valittu lähes konkurssissa ollut Teora Oy. Väyrynen oli toiminut sisäministerinä Kätilöopiston urakkatarjouksia käsiteltäessä. Väyrynen ja toinen ministeri Aarre Simonen joutuivat valtakunnanoikeuteen, joka tuomitsi heidät 1961 sakkoihin virkavirheestä. Väyrynen tuomittiin 80 000 markan sakkoihin. Väyrynen oli itse ollut valtakunnanoikeuden jäsenenä 1948–1961. Tuomionsa myötä Väyrynen jätti valtakunnanpolitiikan ja jatkoi asianajajana Rovaniemellä vuoteen 1977 saakka. Lisäksi hän toimi Rovaniemellä järjestysoikeuden pormestarina 1971–1978.
Väyrynen oli presidentin valitsijamies vuosien 1950 ja 1956 vaaleissa. Hän oli Rovaniemen kaupunginvaltuuston jäsen 1945–1982 ja puheenjohtaja 1965–1968. Väyrynen oli myös Rovaniemen kaupunginhallituksen jäsen. Lisäksi hän toimi muun muassa Suomen Lakimiesyhdistyksen Lapin osaston ja Lapin sosialidemokraattisen piirin puheenjohtajana sekä kuului Osuusliike Lapinmaan edustajistoon. Väyrynen oli sotilasarvoltaan majuri.
Perhe

Vilho Väyrysen puoliso oli Hellin Paavola, jonka kanssa hän avioitui vuonna 1938. Perheeseen syntyi kolme lasta. Hänen veljiään olivat sisäministeri Antero Väyrynen ja Helsingin apulaiskaupunginjohtaja Aatto Väyrynen. Veljekset ovat etäistä sukua Paavo Väyryselle, mutta yhteiset sukujuuret juontavat 1600-luvulle.
Teoksia

Rovaniemen sos.-dem. työväenyhdistys 70 vuotta.  Rovaniemi:  Rovaniemen sos.-dem. työväenyhdistys, 1975.
Suutarinpoika porrastiellä.  Oulu:  Pohjoinen, 1979.  ISBN 951-9099-95-6
Rovaniemen sos.-dem. työväenyhdistys.  Rovaniemi:  Rovaniemen sos.-dem. työväenyhdistys, 1985.
Aatteen synty – yhdistyksiä Tukkitien varrelle : Kemijärven työväenyhdistys 1905–1945.  Kemijärvi:  Kemijärven sos.dem. työväenyhdistys, 1986.  ISBN 951-99789-4-1
Jätkien lakko – värikäs tähdenlento : Pohjolan tukkityöläisten rengas 1906–1909.  Helsinki:  KTV, 1986.  ISBN 951-99722-5-0
Aiheesta muualla

Vilho Väyrynen Suomen ministerit. Valtioneuvosto.
| 0 | 1 | 2 |
| --- | --- | --- |
| Edeltäjä: Valto Käkelä | Suomen sisäasiainministeri 1956−1957 | Seuraaja: Harras Kyttä |
| 0 | 1 | 2 |
| --- | --- | --- |
| Edeltäjä: Weio Henriksson | Suomen oikeusministeri 1956 | Seuraaja: Arvo Helminen |
| --- | --- |
Auktoriteettitunnisteet: Henkilöt :  Kansallisbiografia  Eduskunta  Biografiasampo
ATC-koodi V

Anatomis-terapeuttis-kemiallisen lääkeluokituksen V-koodiryhmään kuuluvat kaikki muut lääkeaineet, jotka eivät sovi muihin ryhmiin. Yhteensä V-ryhmään kuuluu kahdeksan alaryhmää.
V01 Allergeenit
V03 Myrkytysten, yliannostusten ym. hoitoon käytettävät valmisteet
V04 Diagnostiset aineet
V06 Ravintovalmisteet
V07 Tekniset valmisteet
V08 Varjoaineet
V09 Diagnostiset radioaktiiviset lääkevalmisteet
V10 Terapeuttiset radioaktiiviset lääkevalmisteet
Maastohiihdon Suomen Cup 2024–2025

| 0 | 1 | 2 |
| --- | --- | --- |
Maastohiihdon Suomen Cup 2024–2025
| Laji | Miehet | Naiset |
Kokonaiscup: 
Viesticup: 
Kilpailut
Kilpailupaikat: 6
Henkilökohtaiset kilpailut: 9
Viestit: 5
← 2023–2024 2025–2026 →
Maastohiihdon Suomen Cupin kausi 2024–2025 on kilpailusarjan 14. kausi. Se alkaa Sotkamon Vuokatista 2. marraskuuta 2024 ja päättyy Taivalkoskelle 6. huhtikuuta 2025.
Kilpailut

Kilpailupaikkakunnat
Kilpailut > Miehet

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 2. marraskuuta 2024 |  Vuokatti | 1,3 km sprintti (v) | Eero Rantala, VuokattSKT | Ike Melnits, VHS | Olli Ahonen, IU | Tulokset |
| 2 | 23. marraskuuta 2024 |  Ruka | 1,4 km sprintti (p) | Lauri Vuorinen, OH | Joni Mäki, PohtiST | Emil Liekari, VuokattSKT | Tulokset |
| 3 | 24. marraskuuta 2024 |  Ruka | 20 km yhteislähtö (v) | Joni Mäki, PohtiST | Lauri Lepistö, JäJä | Juuso Haarala, PohtiST | Tulokset |
| 4 | 11. tammikuuta 2025 |  Imatra (SM) | 10 km väliaikalähtö (p) | Ristomatti Hakola, JäJä | Ville Ahonen, IU | Juuso Haarala, PohtiST | Tulokset |
| 5 | 12. tammikuuta 2025 |  Imatra (SM) | 20 km skiathlon | Ristomatti Hakola, JäJä | Miro Karppanen, IU | Ville Ahonen, IU | Tulokset |
| 6 | 8. helmikuuta 2025 |  Vantaa (SM) | 1,4 km sprintti (p) | Lauri Vuorinen, OH | Ristomatti Hakola, JäJä | Joni Mäki, PohtiST | Tulokset |
| 7 | 29. maaliskuuta 2025 |  Iisalmi | 20 km yhteislähtö (p) |  |  |  |  |
| 8 | 4. huhtikuuta 2025 |  Taivalkoski (SM) | 10 km väliaikalähtö (v) |  |  |  |  |
| 9 | 6. huhtikuuta 2025 |  Taivalkoski (SM) | 50 km väliaikalähtö (v) |  |  |  |  |
Kilpailut > Miehet > Viestit

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 3. marraskuuta 2024 |  Vuokatti | 3x9 km (v) | Pohti SkiTeam -1 Niilo Moilanen Juuso Haarala Joni Mäki | Jämin Jänne Niko Husu Markus Vuorela Ristomatti Hakola | ProSki Oulu -1 Joonas Sarkkinen Niko Anttola Oskari Hökkä | Tulokset |
| 2 | 10. tammikuuta 2025 |  Imatra (SM) | Parisprintti (v) | Jämin Jänne Lauri Lepistö Ristomatti Hakola | Pohti SkiTeam -1 Juuso Haarala Joni Mäki | Imatran Urheilijat -1 Olli Ahonen Miro Karppanen | Tulokset |
| 3 | 9. helmikuuta 2025 |  Vantaa | 3x7,5 km (p) | Jämin Jänne Lauri Lepistö Markus Vuorela Ristomatti Hakola | Pohti SkiTeam -1 Markus Kasanen Juuso Haarala Joni Mäki | Imatran Urheilijat -1 Olli Ahonen Ville Ahonen Miro Karppanen | Tulokset |
| 4 | 30. maaliskuuta 2025 |  Iisalmi | 3x7,5 km (p) |  |  |  |  |
| 5 | 5. huhtikuuta 2025 |  Taivalkoski (SM) | 4x10 km (p,p,v,v) |  |  |  |  |
Kilpailut > Naiset

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 2. marraskuuta 2024 |  Vuokatti | 1,3 km sprintti (v) | Jasmi Joensuu, VHS | Hilla Niemelä, IkaalUrh | Amanda Saari, TP | Tulokset |
| 2 | 23. marraskuuta 2024 |  Ruka | 1,4 km sprintti (p) | Jasmi Joensuu, VHS | Katri Lylynperä, VuokattSKT | Johanna Matintalo, PöytUrh | Tulokset |
| 3 | 24. marraskuuta 2024 |  Ruka | 20 km yhteislähtö (v) | Vilma Nissinen, VuokattSKT | Anne Kyllönen, KHS | Anni Alakoski, KHS | Tulokset |
| 4 | 11. tammikuuta 2025 |  Imatra (SM) | 10 km väliaikalähtö (p) | Anne Kyllönen, KHS | Vilma Ryytty, IisVisa | Vilma Nissinen, VuokattSKT | Tulokset |
| 5 | 12. tammikuuta 2025 |  Imatra (SM) | 20 km skiathlon | Vilma Ryytty, IisVisa | Anne Kyllönen, KHS | Maija Tiainen, LipHS | Tulokset |
| 6 | 8. helmikuuta 2025 |  Vantaa (SM) | 1,4 km sprintti (p) | Jasmi Joensuu, VHS | Anne Kyllönen, KHS | Amanda Saari, TP | Tulokset |
| 7 | 29. maaliskuuta 2025 |  Iisalmi | 20 km yhteislähtö (p) |  |  |  |  |
| 8 | 4. huhtikuuta 2025 |  Taivalkoski (SM) | 5 km väliaikalähtö (v) |  |  |  |  |
| 9 | 6. huhtikuuta 2025 |  Taivalkoski (SM) | 30 km väliaikalähtö (v) |  |  |  |  |
Kilpailut > Naiset > Viestit

| # | Päivämäärä | Paikka | Matka | Voittaja | Toinen | Kolmas | Tulokset |
| --- | --- | --- | --- | --- | --- | --- | --- |
| 1 | 3. marraskuuta 2024 |  Vuokatti | 3x6 km (v) | Kainuun Hiihtoseura Johanna Ukkola Anni Alakoski Anne Kyllönen | Vuokatti Ski Team Kainuu Nelli-Lotta Karppelin Eveliina Piippo Jasmin Kähärä | TEHO Ski Team Iisalmi -1 Emma Hämäläinen Nora Kytäjä Vilma Ryytty | Tulokset |
| 2 | 10. tammikuuta 2025 |  Imatra (SM) | Parisprintti (v) | AT Ski Team -1 Emmi Lämsä Olivia Puranen | TEHO Ski Team Iisalmi -1 Nora Kytäjä Vilma Ryytty | Ounasvaaran Hiihtoseura Iida Vuollet Josefiina Böök | Tulokset |
| 3 | 9. helmikuuta 2025 |  Vantaa | 3x5 km (p) | AT Ski Team Eveliina Toivanen Emmi Lämsä Vilma Jylhä | Kainuun Hiihtoseura Leena Nurmi Anne Kyllönen Johanna Ukkola | Liperin Hiihtoseura Anni Kaipainen Annu Virtanen Miina Mäki-Korte | Tulokset |
| 4 | 30. maaliskuuta 2025 |  Iisalmi | 3x5 km (p) |  |  |  |  |
| 5 | 5. huhtikuuta 2025 |  Taivalkoski (SM) | 3x5 km (p,v,v) |  |  |  |  |
Pisteet

Pisteitä jaetaan jokaisen kilpailun 30 parhaalle oheisen taulukon perusteella. Viestikilpailuissa seuroille jaetaan kaksinkertaiset pisteet.
| Sijoitus | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Pisteet | 100 | 80 | 60 | 50 | 45 | 40 | 36 | 32 | 29 | 26 | 24 | 22 | 20 | 18 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |
Palkintorahat

Palkintorahoja maksetaan kaudella 2024–2025 yhteensä 70 000 €. SM-kilpailuista ei jaeta osakilpailukohtaisia palkintoja. Viestikilpailujen palkinnot jaetaan seuroille. Palkinnot jaetaan oheisen taulukon perusteella.
Taulukossa lyhenne HK tarkoittaa henkilökohtaisia kilpailuja.
| Sijoitus | HK-kokonaiscup | Viestikokonaiscup | HK-osakilpailu | Viestiosakilpailu |
| --- | --- | --- | --- | --- |
| 1. | 5 000 € | 5 000 € | 600 € | 1 000 € |
| 2. | 3 000 € | 3 000 € | 400 € | 500 € |
| 3. | 2 000 € | 2 000 € | 200 € | 300 € |
| 4. | 800 € | 900 € |  |  |
| 5. | 600 € | 600 € |  |  |
| 6. | 400 € | 300 € |  |  |
Televisiointi

Suomen Cupin kaikki kilpailut televisioidaan Ylen ja Viaplayn kanavilla.
Katarina Juselius

Katarina Juselius (s. 29. syyskuuta 1943 Turku) on suomalainen ekonomisti ja emeritaprofessori. Hän on johtanut useita suuria tutkimushankkeita makrotalouden mekanismeista Euroopassa, ja osallistunut myös lukuisten tutkimusten analysointiin. Hän on julkaissut kirjan The Cointegrated VAR model: Methodology and Applications, ollut Tanskan yhteiskuntatieteellisen tutkimusneuvoston jäsen ja Euroopan tiedesäätiön EuroCore-ohjelman puheenjohtaja. Vuosina 1990–2000 hän oli sijalla 8 Coupen tärkeiden taloustieteilijöiden listalla.
Aiemmin Svenska handelshögskolanissa vaikuttanut Juselius on vuodesta 1997 toiminut Kööpenhaminan yliopiston kansantaloustieteen professorina.  Juseliuksen lähinnä makrotalouteen ja ekonometrian alaan liittyviä tutkimuksia on julkaistu useissa kansainvälisissä tieteellisissä aikakausijulkaisuissa. Hänelle on omistettu yhdessä Søren Johansenin kanssa erikoisnumero Econometrics-lehteen.
Hän on ollut Academia Europæan jäsen vuodesta 2015.
Melozzo da Forlì

Melozzo da Forlìn omakuva
Melozzo da Forlì (n. 1438 Forlì – 8. marraskuuta 1494 Forlì) oli italialainen renessanssiajan taidemaalari, joka käytti maalauksissaan menestyksekkäästi luonnollista perspektiiviä. Melozzo da Forlì oli aikansa arvostettu freskotaiteilija ja tärkein Forlin koulukunnan jäsen.
Melozzon suojelija oli Urbinon herttua Federigo da Montefeltro, jonka palatsiin Melozzo teki joukon maalauksia. Niissä Federigo ja muita oppineita miehiä polvistuu Urbinon hovissa suosittuja tieteitä esittävien naishahmojen edessä. Paavi Sixtus IV tilasi Melozzolta freskon, jossa paavi on veljenpoikiensa ympäröimänä.
Teoksia

Melozzo da Forlìn maalaus La Dialéctica (noin v. 1474–1475), jossa Federigo da Montefeltro polvistuu tieteen edessä. Maalaus joko katosi tai tuhoutui tulipalossa Berliinissä toukokuussa vuonna 1945.
Tuntemattoman miehen muotokuva.
Musisoivia enkeleitä (noin v. 1480).
Il Cristo Redentore (ennen v. 1494).
Paavi Sixtus IV ja veljenpojat (noin v. 1477).
Aiheesta muualla

Kuvia tai muita tiedostoja aiheesta Melozzo da Forlì Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Saksa  Israel  Yhdysvallat  Australia  Alankomaat  Puola  Vatikaani 
Taiteenala:  MusicBrainz  RKD Artists  ULAN 
Henkilöt:  Dizionario Biografico degli Italiani  Deutsche Biographie  DDB  Trove 
Muut:  Europeana  IdRef
Englannin Valioliiga

| Valioliiga |
| --- | --- |
 Meneillään oleva kausi Englannin Valioliigan kausi 2024–2025 

Laji:  Jalkapallo
Maa(t):   Englanti
Perustettu:  1992
Edeltäjä:  1. divisioona
Toimitusjohtaja:  Richard Scudamore
Joukkueita:  20
Hallitseva mestari:  Manchester City
Eniten mestaruuksia:  Manchester United (13)
Sarjataso:  1.
Alempi taso:  Mestaruussarja
TV:  Sky Sports, BT Sport V Sport (Suomi)
Aiheesta muualla
premierleague.com
Englannin Valioliiga (engl. Premier League) on Englannin korkein jalkapallon sarjataso.
Ensimmäinen valioliigakausi pelattiin kaudella 1992–1993, jolloin Englannin 22 korkeimmalla sarjatasolla, silloisessa 1. divisioonassa, pelannutta jalkapalloseuraa erosi The Football Leaguen alaisuudesta ja sai näin päätösvallan televisiointi- ja sponsorisopimusasioissa itselleen. Liiga solmi rahakkaan televisiointisopimuksen British Sky Broadcasting -yhtiön kanssa. Valioliigaa Englannin korkeimpana sarjatasona edeltäneen 1. divisioonan ensimmäinen kausi oli pelattu 1888–1889. Valioliigan pääsponsori on Carling Brewery ja Barclays.
Valioliiga on ensimmäisenä  UEFA:n sarjojen vertailussa. Siellä pelaa myös eniten ulkomaalaissyntyisiä pelaajia. Kaudella 2008–2009 59,1 prosenttia pelaajista oli ulkomaalaissyntyisiä (toisena Portugali, jossa 53,7 prosenttia).
Sarjajärjestelmä

Valioliigassa pelaa 20 jalkapalloseuraa, joista kaikki pelaavat toisiaan vastaan kaksi kertaa kauden aikana: kerran kotona ja kerran vieraissa. Näin kullekin seuralle tulee kautta kohti 38 ottelua. Voitosta joukkue saa kolme, tasapelistä yhden ja häviöstä nolla pistettä. Kauden päätteeksi Valioliigan kolme viimeiseksi jäänyttä joukkuetta putoaa suoraan Mestaruussarjaan, joka tunnettiin ennen kautta 2004–2005 1. divisioonana. Mestaruussarjan kaksi parasta nousee suoraan Valioliigaan, ja kolmannesta sarjanousijapaikasta taistelevat sijoille 3–6 selvinneet joukkueet. Nämä joukkueet pelaavat pudotuspelityylillä siten, että kolmas kohtaa kuudennen ja neljäs viidennen ja parin voittajat ratkaisevat Valioliigaan nousijan.
Valioliigan neljä parasta joukkuetta pääsee Mestarien liigan lohkovaiheeseen. Viidenneksi sijoittunut joukkue pääsee Eurooppa-liigan lohkovaihetta edeltävään pudotuspelivaiheeseen. Sijojen 6–7 joukkueiden pääsy Eurooppa-liigan karsintoihin riippuu FA Cupin ja Liigacupin tilanteista (voittajilla suora pääsy).
Tulot

Valioliigaan nouseminen merkitsee viimeisimpien tutkimusten mukaan joukkueelle noin 90 miljoonan euron tuloja. Sheffield United FC:n laskelmien mukaan puolestaan putoaminen Valioliigasta kaudeksi 2007–2008 merkitsi sitä, että joukkueelta jää saamatta 44–74 miljoonaa euroa. Tämä hurja tulovirta on sekä nostanut pelaajien siirtohintoja (erityisesti englantilaisten) että synnyttänyt suuren kuilun Englannin Mestaruussarjan ja Valioliigan seurojen välille. Pidempään sarjassa säilymisen katsotaan vaativan niin suurta panostusta, että pudotessa joukkue joutuisi vakavaan talouskurimukseen. Vain suurseuroilla ja seuroilla, joiden omistajilla on poikkeuksellisen paljon varallisuutta, on realistinen mahdollisuus saavuttaa pysyvä jalansija sarjassa. Pienemmät seurat, kuten Watford FC kaudella 2006–2007, ovat mukautuneet tilanteeseen ja säästävät merkittävän osan Valioliigakaudella tulevista rahoista tulevaisuutta varten. Vielä joitakin vuosia sitten sarjassa yritettiin säilyä hinnalla millä hyvänsä, mutta huonoja kokemuksia on tullut liikaa.
Valioliigan siirtosummien arvioitiin ylittäneen 500 miljoonaa euroa kesän 2007 siirtomarkkinoilla. Eniten rahaa käyttivät Liverpool sekä Manchester United.